Maties vra om verskoning vir apartheidDagbreek-huiskomiteelede (v.l.n.r.) Pieter le Roux, Jacobus Toua, Patrick Zangwa & Sybrand Engelbrecht Foto: David Harrison, M&G Dagbreek, ŉ manskoshuis van Stellenbosch, aanvaar verantwoordelikheid vir die gebeure van die verlede en vra namens die instansie om verskoning vir dít wat tydens die apartheidsjare gebeur het. ŉ Mosiekomitee wat deur Dagbreek op die been gebring is, het bekendgemaak dat studente van Dagbreek in 1939 tydens ŉ gewelddadige onderdrukkingsaksie mense en hul huise in “bruin en swart gemeenskappe” aangeval het en na die tyd geweier het om hul wapens aan die regering te oorhandig, berig die Mail & Guardian. Die inwoners van Dagbreek sê hulle aanvaar volle verantwoordelikheid vir dié gebeure en die koshuis se betrokkenheid en wil graag om verskoning vra vir “ons ongehoorsaamheid en liefdeloosheid wat tot ons aksies gelei het”. Die studente glo dat die voorvalle ŉ platform vir politici soos Hendrik Verwoerd en John Vorster gebied het om die apartheidsteologie te wettig. “Genesing en herstel sal nie gebeur indien ons nie om vergifnis en om verskoning vra vir apartheid nie,” het Pieter Nel (22), die huidige primarius van die koshuis, gesê. Verwoerd en Vorster was beide koshuisstudente in Dagbreek (voorheen bekend as die John Murray-huis) en het leierskapsposisies tydens hul studentedae beklee. Verwoerd, wat van 1958 tot sy sluipmoord in 1966, die Eerste Minister van Suid-Afrika was, word wyd erken as die man wat die saadjie vir apartheid geplant het en op die been gebring het. Sy opvolger, John Vorster, wat apartheidsbeleide streng toegepas het, was uiteindelik die president van Suid-Afrika. Die komitee, onder leiding van Nel, het die 91-jarige koshuis se geskiedenis nageslaan en met die Mail & Guardian in verbinding getree om te sê dat hy graag om verskoning wil vra en verantwoordelikheid vir sy rol tydens apartheid wil opneem. Die studente sê hulle is deur oudpolisieminister Adriaan Vlok inspireer. Hulle het Vlok verlede week ontmoet nadat hy ŉ toespraak in Kaapstad gelewer het waar hy oor vergifnis oor apartheidsaksies gepraat het. Die studente het onderneem om voortaan aan Suid-Afrika te bou, en dat hulle leierskap in alle sfere sal verskaf, nie net ekonomies nie, maar ook teologies, en dat hulle nie meer ŉ gees van apatie jeens die Republiek van Suid-Afrika sal koester nie. “Ons gaan aktief aan ŉ visie werk om die land te ondersteun en te bou. Ons onderskryf die beginsels van respek, kameraadskap, geregtigheid, vriendelike samewerking, wedersydse vertroue en integriteit.” Klik hier om die volledige berig te lees.